English: Thank you very much to all Members who contributed, and I must sympathise with Mark Reckless - there is an awful lot of jargon and complexity in this area, which I've been working my way through over the last year myself. To answer some of his factual questions, we have invested £200 million of our funds and EU funds in Superfast Cymru, and the successor project is costing £26 million, and that does produce significant economic spin-off. He asked what 'outside-in' meant and he asked what 'stranded assets' were. Well, 'outside-in' is the principle of making your Government intervention on the most difficult to reach and then moving inwards to urban areas, where inevitably, because of the population density, there is a commercial incentive for companies to put their own money into, whereas rural areas - because of the issues I discussed in my opening speech, both the complexity and the slower return on investment - are less attractive to commercial companies. So, the principle that we support, and the UK Government until now has supported, is that the investment to be put in should be on the outside first, and then moving in to fill in the gaps on to the inside, rather than simply gold-plating coverage that urban areas already have. 'Stranded assets' are the unintended consequences of our Superfast Cymru broadband scheme. We set testing targets for BT, which they struggled to meet for some time, and in the end, in the rush to reach the goals we set - because, as I said, Julie James did negotiate a stiff contract with them - they oversupplied. So, as a result of that, they hit their numerical target, but then they had all sorts of cables sprouting out of trees, as said in many colourful public meetings I've attended and as Members here have recounted, which are very frustrating for residents when they can see wires in hedges and poles near their houses, but they can't connect to them, because from BT's point of view, they've met their targets, they've had their funding, and there's no real commercial case for them to connect them because the grant scheme had finished. The fund that I've announced the intention to set up today will be available to those communities to look at connecting those stranded assets as well as to rural communities who can't attract the commercial investment, to see if there are more innovative ways we can get them connected in the short to medium term, while we wait for the UK Government to come behind us to try and get full fibre connectivity. And some communities may not ever get full fibre connectivity. And I've been in public meetings where people will tell you that they don't have mains gas and mains sewerage, but they expect fibre-to-the-premises broadband, which is not realistic. The cost of doing this per household is in the tens of thousands of pounds. Bringing me back to Russell George's opening speech, and I do struggle with this a little bit, because the Welsh Government, for good reason, has stepped in and has intervened and has achieved. And the Conservative response is rather churlish, accusing us of all sorts of failures, for stepping in on their own Government's responsibilities. This is a non-devolved area. You should be doing this. We're doing our best. I'll give way to Mark Isherwood first.
Welsh: Diolch yn fawr i'r holl Aelodau a gyfrannodd, ac mae'n rhaid imi gydymdeimlo â Mark Reckless - mae llawer iawn o jargon a chymhlethdod yn y maes hwn, ac rwyf wedi bod yn gweithio fy ffordd drwyddynt dros y flwyddyn ddiwethaf fy hun. Er mwyn ateb rhai o'i gwestiynau ffeithiol, rydym ni wedi buddsoddi £200 miliwn o'n cyllid a chronfeydd yr UE yn Cyflymu Cymru, ac mae'r prosiect olynol yn costio £26 miliwn, ac mae hynny'n arwain at sgil effaith economaidd sylweddol. Gofynnodd beth oedd ystyr 'o'r tu allan i mewn' a gofynnodd beth oedd 'asedau wedi'u hynysu'. Wel, 'o'r tu allan i mewn' yw'r egwyddor o wneud i'ch Llywodraeth ymyrryd yn yr ardaloedd anoddaf i'w cyrraedd ac yna symud i mewn i ardaloedd trefol, lle mae'n anochel, oherwydd dwysedd y boblogaeth, fod cymhelliad masnachol i gwmnïau fuddsoddi eu harian eu hunain, ar y llaw arall o ran ardaloedd gwledig - oherwydd y materion a drafodais yn fy araith agoriadol, cymhlethdod y buddsoddiad a'r adenillion arafach - mae'r rhain yn llai deniadol i gwmnïau masnachol. Felly, yr egwyddor yr ydym yn ei chefnogi, a'r hyn y mae Llywodraeth y DU wedi ei chefnogi hyd nawr, yw y dylid buddsoddi yn y tu allan yn gyntaf, ac yna symud i mewn i lenwi'r bylchau y tu mewn, yn hytrach na dim ond uwchraddio'r cysylltedd sydd gan ardaloedd trefol eisoes. Canlyniadau anfwriadol ein cynllun band eang Cyflymu Cymru yw 'asedau wedi'u hynysu'. Rydym yn gosod targedau profi ar gyfer BT, y bu'n anodd iddynt eu cyflawni ers tro, ac yn y pen draw, oherwydd y brys i gyrraedd y nodau a osodom ni - oherwydd, fel y dywedais, cytunodd Julie James ar gontract llym gyda nhw - fe wnaethon nhw orgyflenwi. Felly, o ganlyniad i hynny, fe gyrhaeddon nhw eu targed o ran niferoedd, ond wedyn roedd ganddyn nhw bob math o geblau'n hongian o goed, fel y dywedwyd mewn llawer cyfarfod cyhoeddus lliwgar yr wyf wedi bod ynddyn nhw ac fel y mae Aelodau yma wedi adrodd, sydd yn rhwystredig iawn i drigolion pan welant wifrau mewn gwrychoedd a pholion ger eu tai, ond nid ydynt yn gallu cysylltu â nhw, oherwydd o safbwynt BT, maen nhw wedi cyrraedd eu targedau, maen nhw wedi cael eu cyllid, ac nid oes achos masnachol gwirioneddol iddyn nhw eu cysylltu gan fod y cynllun grant wedi gorffen. Bydd y gronfa yr wyf wedi cyhoeddi'r bwriad i'w sefydlu heddiw ar gael i'r cymunedau hynny i ystyried cysylltu'r asedau hynny sydd wedi'u hynysu yn ogystal â chymunedau gwledig nad ydyn nhw'n gallu denu'r buddsoddiad masnachol, i weld a oes ffyrdd mwy arloesol i'w cysylltu yn y tymor byr i ganolig, tra byddwn yn aros i Lywodraeth y DU ddod i'n cefnogi ni i geisio cael cysylltedd ffeibr llawn. Ac mae'n bosibl na fydd rhai cymunedau byth yn cael cysylltedd ffeibr llawn. Ac rwyf wedi bod mewn cyfarfodydd cyhoeddus lle mae pobl yn dweud wrthych nad oes ganddyn nhw'r prif gyflenwad nwy a charthffosiaeth, ond eu bod yn disgwyl band eang ffeibr-i'r-safle; nid yw hyn yn realistig. Mae'r gost o wneud hyn fesul cartref yn y degau o filoedd o bunnau. Sy'n dod a fi'n ôl at araith agoriadol Russell George, ac rwyf yn cael ychydig o drafferth gyda hyn, oherwydd bod Llywodraeth Cymru, am reswm da, wedi camu i'r adwy ac wedi ymyrryd ac wedi cyflawni. Ac mae ymateb y Ceidwadwyr braidd yn anfoesgar, gan ein cyhuddo o bob math o fethiannau, o fyn yn ymyrryd â chyfrifoldebau eu Llywodraeth eu hunain. Mae hwn yn faes sydd heb ei ddatganoli. Dylech chi fod yn gwneud hyn. Rydym ni'n gwneud ein gorau. Fe ildiaf i Mark Isherwood yn gyntaf.